Prins William bedank om voltyds pa te weesWilliam, Kate en hul babaseuntjie, prins George. Kate se pa, Michael Middleton, het die foto geneem. Prins William gaan sy voltydse pos in die Britse Leër ná sewe jaar bedank om op sy koninklike pligte, liefdadigheidswerk en vaderskap te fokus, het die Kensington-paleis Donderdag aangekondig. “Die hertog van Cambridge werk al sedert 2009 as ‘n soek- en reddingshelikopter en was deel van die redding van 149 individue,” het die paleis in ‘n verklaring gesê. William (31), sy vrou Kate en hul nuwe seuntjie, prins George, sal binnekort na hul nuwe woning, ‘n woonstel wat in Kensington-paleis vir hulle ingerig word, verhuis. Hy sal steeds met sy liefdadigheidswerk vir kinders, veterane en aktiewe lede van die Weermag voortgaan. Hy sal glo ook meer betrokke raak by bewaringswerk, om bedreigde spesies en habitatte te beskerm. William staan derde in die ry om die troonopvolger te wees.